[{"text_idx": "#000000", "text": "Tekst: Kristjan Raba, na\u0308itusemaja juhataja"}, {"text_idx": "#000002", "text": "Esimest korda mo\u0303tlesid ERMi tarmukad to\u0308o\u0308tajad nurgakivile juba eelmisel sajandil, nu\u0308u\u0308d 2013. aastanumbri sees saab unistus teoks. Ehituslepingu so\u0303lmimise ja\u0308rel ERMi, RKASi ja OU\u0308 Fund Ehituse vahel istusid targad pead jaanuari lo\u0303pus koos, et jo\u0303uda selgusele, kas juhul kui esimesed ehitusmehed 11. ma\u0308rtsil platsile la\u0308hevad, jo\u0303uavad nad ma\u0308rtsi ja aprilli jooksul pinnase selliseks koorida, et ERMi su\u0308nnipa\u0308evakuul aprilli lo\u0303pus saaks president tulla muuseumile nurgakivi panema. Plaan oli optimistlik \u2013 asetada ajalooliste muinsuskaitsepa\u0308evade lo\u0303petuseks nurgakivi kindlalt maasse 30. aprillil mo\u0303ni tund enne kesko\u0308o\u0308d."}, {"text_idx": "#000003", "text": "ERMi rahvas on 104 aastat selle hetke nimel ro\u0303o\u0303msasti rassinud: projektid on ammu valmis, teadlased valmistavad koos arhitektide ja kunstnikega na\u0308itusi ette, ko\u0303ik on valmis selleks, et nurgakivi saaks pandud nagu kord ja kohus. ERMi aastakonverentsi ja\u0308rel muuseumi 104. su\u0308nnipa\u0308eva koosviibimisel kirjutas ta\u0308nane muuseumirahvas valgele tahvlile ideid, mis vo\u0303iks olla need ta\u0308henduslikud asjad, mida nurgakivisse panna. Sa\u0308ttisime ju\u0308ripa\u0308eval need olulised asjad ka na\u0308itusemaja fuajeesse va\u0308lja, uue maja maketi ko\u0303rvale. Roostevabast terasest aastasadu vastupidav nurgakivitoru ise on nagu tu\u0308kike kosmoselaevast. Milliseid killukesi meie kultuuriloost sinna sisse passib panna?"}, {"text_idx": "#000004", "text": "ERMi asutamisdokument on A5 formaadis originaalila\u0308hedase ilmega koopia. Tookordsed asutajad olid aktiivsed u\u0308hiskonnategelased: Jaan To\u0303nisson, Villem Reiman, Oskar Kallas jt, kes julgesid \u201evana rahva kunsti ja ainelise vanavara korjamise pa\u0308a\u0308le\u201c panustada."}, {"text_idx": "#000005", "text": "Siin on olemas ho\u0303be, sool ja puu. Ho\u0303be ehk ho\u0303beraha on kaitsja ja kaunistaja. Polnud mingit kahtlust, et sobib meie juubeliaasta meenemu\u0308nt \u2013 kaunis ja juba rariteediks saanud Eesti Pangaga koosto\u0308o\u0308s vermitud kodarraha. Kas ma\u0308letate veel, mille kunstnik kodarraha keskele graveeris \u2013 koguja pa\u0308eviku. Ja\u0308llegi ilus vihje."}, {"text_idx": "#000006", "text": "Kuna ERMi kodarraha nimiva\u0308a\u0308ruseks oli \u201eku\u0308mme krooni\u201c, siis loogilise ja\u0308tkuna austab direktor To\u0303nis Lukas traditsiooni ning paneb ERMi poolt nurgakivi sisse ka ERMi idee va\u0308ljaka\u0308ija Jakob Hurda pildiga ku\u0308mnekroonise ning ilusaimaks Eesti rahata\u0308heks tunnistatud helesinise Koidulaga sajalise."}, {"text_idx": "#000007", "text": "Pihlakas on rahvapa\u0308rimuse ja\u0308rgi kaitseva\u0308ega puu, hea kolleeg valmistas pihlakaoksast toosi, kuhu pannakse sool, mis aitab sa\u0308ilitada va\u0308rskust. Soolale on omal ajal rajatud Maarjamaa rikkus ja o\u0303itsev kaubavahetus."}, {"text_idx": "#000008", "text": "ERMi soome-ugri kogu on alguse saanud 1913. aastal Mordvast saadud esemetest, seega tundub ta\u0308henduslik panna nurgakivi vutlarisse ka midagi ho\u0303imurahvastelt. Hiljuti ersa-u\u0308ritusel ERMile kingitud koduhoidja on igati ilus killuke vihjeks, et siin asub maailma u\u0308ks po\u0303hjalikumaid soome-ugri na\u0308itusi."}, {"text_idx": "#000009", "text": "Kaasajal ja tulevikule mo\u0303eldes tuleb la\u0308htuda eelko\u0303ige kehtivatest seadustest, seeto\u0303ttu pannakse nurgakivi sisse ka kehtiv Eesti Vabariigi Po\u0303hiseadus, mis peab tagama eesti rahvuse, keele ja kultuuri sa\u0308ilimise ajast aega."}, {"text_idx": "#000010", "text": "Lisatud on ka ERMi ajalehed, mis annavad u\u0308levaate, milline kirev elu ta\u0308na ERMis ka\u0308ib \u2013 nii sa\u0308time nurgakivi sisse kaks Va\u0308rati numbrit. Va\u0308rskeim neist tegeleb kihelkondade teemaga, andes aimu ERM ulatumisest igasse kihelkonda, kuna meie kogud on rikkalikud, uurimisto\u0308o\u0308 ja teadustegevus ei tunne piire vo\u0303i kui, siis ainult kihelkonnapiire. Eelviimane Va\u0308rat on aga uue maja erinumber. Tegelikult la\u0308heb vutlarisse ka ko\u0303rvaltempel \u201eEesti Rahva Muuseumi uue hoone nurgakivi paigaldamine 30. aprillil 2013\u201c , sest ajaloolisel 30. aprillil saab na\u0308itusemaja fuajees saata eritempliga kirja tulevikku."}, {"text_idx": "#000011", "text": "Soovin ta\u0308nada ja o\u0303nne soovida ERMis ta\u0308na to\u0308o\u0308tavatele inimestele \u2013 kaunis kalligraafilises kirjas pa\u0308rgamendirull nende nimedega hakkab toetama ERMi uue hoone nurka ja nurgakivi mitmesajaks aastaks."}, {"text_idx": "#000012", "text": "U\u0308llatusi me toru sisse enam ei oota, ha\u0308id ideid genereerime u\u0308heskoos aga kindlasti edasi \u2013 muuseum on suurem kui see \u201etoru\u201c vo\u0303i see maja \u2013 ERM on no\u0303nda suur nagu meie rahvas. Kividest ja kildudest saab kokku suurem maailm. Terve lugu kohe."}, {"text_idx": "#000014", "text": "ERM liigub parema ligipa\u0308a\u0308setavuse poole"}, {"text_idx": "#000017", "text": "Sisesta oma meiliaadress, et saada teateid lugude ilmumise kohta meili teel."}]